PRAVILA PROGRAMA NAGRAJEVANJA ZVESTOBE „NAGRAJUJEMO ZVESTOBO“

**1. Organizator**

Ta pravila določajo način prirejanja in sodelovanja v programu zvestobe „Nagrajujemo zvestobo“ (v nadaljevanju: »Program zvestobe«), katerega organizator je družba NESTLE ADRIATIC TRGOVINA d.o.o., Šmartinska cesta 53, 1000 Ljubljana, matična številka: 5848156000, ID za DDV: SI81290292 (v nadaljevanju Organizator oziroma Nestlé). Krajša verzija pravil Programa zvestobe je navedena na letaku z informacijami, celotna pravila Programa zvestobe pa bodo ves čas trajanja Programa zvestobe objavljena na spletni strani [www.nestle.si](http://www.nestle.si). Vsi udeleženci Programa zvestobe se z udeležbo v Programu zvestobe strinjajo s temi pravili ter jih v celoti sprejemajo.

**2. Trajanje in namen Programa zvestobe**

Namen prirejanja Programa zvestobe je nagrajevanje zvestih uporabnikov blagovne znamke Nescafé Dolce Gusto in promocija omenjene blagovne znamke skozi nagrajevanje nakupov kave. Program zvestobe poteka v okviru poslovalnic Mercator na območju Republike Slovenije.

Posameznik lahko v Programu zvestobe sodeluje tako, da zbira račune z dokazilom o nakupu škatel kavnih kapsul blagovne znamke Nescafé Dolce Gusto v poslovalnicah Mercator. Račune posameznik shranjuje pri sebi. Letaki z informacijami se nahajajo na prodajnih mestih Mercator. Letak z informacijami si posameznik lahko tudi natisne na spletni strani [www.nestle.si](http://www.nestle.si).

Program zvestobe poteka na vseh prodajnih mestih Mercator v Sloveniji. Program zvestobe se začne dne 1. 10. 2017 in zaključi dne 30. 11. 2017, oziroma ob porabi vseh zalog nagrad, kar nastopi prej. V Program zvestobe so vključeni vsi okusi kavnih kapsul Nescafé Dolce Gusto, ki so na voljo na prodajnih mestih Mercator.

**3. Pogoji sodelovanja**

Program zvestobe je prilagojen porabi kave povprečnega gospodinjstva. V Programu zvestobe lahko sodelujejo le polnoletne fizične osebe s stalnim prebivališčem v Sloveniji, ki v času trajanja Programa zvestobe:

- zberejo račune na katerih je razviden nakup kapsul Nescafé Dolce Gusto v času trajanja Programa zvestobe v določenem znesku, ki je potreben za osvojitev posamezne nagrade. Nagradni kupon z zbranimi računi po zbranem znesku predajo eni od promotork oziroma promotorjev (v nadaljevanju, ne glede na slovnično obliko spola: »promotork«), ki se bodo nahajali na enem izmed opredeljenih mest za prevzem nagrade.

Promotorke bodo po prejemu računov le – te označile z žigom, ki označuje prejetje računa.

Račun velja samo enkrat, v primeru podvajanja računov podvojeni račun ne bo upoštevan.

V Programu zvestobe ne smejo sodelovati zaposleni pri Organizatorju in zaposleni v podjetjih, ki kakorkoli sodelujejo pri izvedbi natečaja ali so povezani s poslovanjem Organizatorja, ter njihovi ožji družinski člani.

**4. Davki**

Dobitnik se skladno z Zakonom o dohodnini (Uradni list RS št. 117/06 s spremembami, v nadaljevanju: »**ZDoh-2**«) lahko šteje za davčnega zavezanca, zato je pred prevzemom nagrade dolžan predložiti svojo davčno številko.

**5. Osebni podatki**

Pred prevzemom nagrade mora dobitnik, poleg davčne številke, predložiti tudi svoje osnovne podatke: ime in priimek, naslov stalnega prebivališča ter telefonsko številko ali elektronski naslov. Dobitnik s sodelovanjem v Programu zvestobe izrecno dovoljuje, da Organizator oziroma z njegove strani pooblaščeni pogodbeni obdelovalec podatkov, zbira, obdeluje in hrani osebne podatke dobitnika. Organizator se zavezuje, da bo podatke uporabljal izključno za namene tega Programa zvestobe. Organizator se zavezuje, da bo posredovane podatke upravljal v skladu z veljavnim Zakonom o varstvu osebnih podatkov (Uradni list RS št. 94/07 s spremembami, v nadaljevanju: »**ZVOP-1**«) oziroma vsakokrat veljavno zakonodajo s področja varstva osebnih podatkov. Prav tako Organizator podatkov ne bo posredoval neupravičeni tretji osebi ali jih kakorkoli zlorabljal.

Sodelujoči je seznanjen in se strinja, da lahko Organizator posamezna opravila v zvezi z obdelavo osebnih podatkov zaupa pogodbenemu obdelovalcu Promina d.o.o. Pogodbeni obdelovalec lahko osebne podatke obdeluje le v mejah pooblastila oziroma naročila, ki ga dobi od Organizatorja in skladno z opredeljenimi nameni ter 11. členom ZVOP-1. Organizator bo osebne podatke hranil največ 12 mesecev.

Dobitnik lahko s pisno zahtevo po elektronski pošti na kontaktni center Organizatorja – info@si.nestle.com - kadarkoli zahteva vpogled, prepis, kopiranje, dopolnitev, popravek, blokiranje ali izbris svojih osebnih podatkov oziroma prenehanje obdelave svojih osebnih podatkov za namene izvajanja Programa zvestobe, skladno z ZVOP-1.

**6. Darilni fond**

Darilni fond sestoji iz daril Nescafé Dolce Gusto, za katere je potrebno zbrati račune z dokazilom o nakupu kavnih kapsul Nescafé Dolce Gusto.

Posameznik za nakupe v višini naslednjih zneskov lahko prejme spodaj naštete nagrade:

1. Ob nakupu katerihkoli kapsul Nescafé Dolce Gusto v vrednosti 20 € posameznik prejme **škatlo kapsul Nescafé Dolce Gusto (po lastnem izboru) GRATIS**. Na voljo je 1500 škatel kapsul.
2. Ob nakupu katerihkoli kapsul Nescafé Dolce Gusto v vrednosti 40 € posameznik prejme **set 2 skodelic Nescafé Dolce Gusto za espresso.** Na voljo je 300 setov skodelic.
3. Ob nakupu katerihkoli kapsul Nescafé Dolce Gusto v vrednosti 70 € posameznik prejme **kavni aparat Nescafé Dolce Gusto OBLO.** Na voljo je 250 aparatov.

Število daril je omejeno in v nobenem primeru ne sme biti podeljenih več nagrad, kot je predvideno v teh pravilih. Računi, ki bi jih udeleženec predložil po izteku trajanja Programa zvestobe, ne predstavljajo podlage za podelitev darila. Prejemniki daril nimajo pravice zahtevati drugačnega darila ali darila v večjih količinah od tistih, ki so navedene v teh pravilih, razen če ta pravila izrecno določajo drugače. Daril ni mogoče menjati za gotovino ali jih zamenjati za druge artikle, niti jih prenesti na tretjo osebo.

Organizator lahko v vsakem trenutku dopolni oziroma spremeni seznam in vrednost daril, kar ne bo vplivalo na pravice udeležencev Programa zvestobe, ki so pred to spremembo zamenjali svoje račune za določeno darilo.

**7. Prevzem daril**

Posameznik mora za darilo iz fonda zbrati račune kavnih kapsul Nescafé Dolce Gusto v višini zneska, ki je potreben za osvojitev posamezne nagrade. Posameznik lahko zbere več računov iz kateregakoli prodajnega mesta Mercator v Republiki Sloveniji, kjer so naprodaj kavne kapsule Nescafé Dolce Gusto.

Darila bo vsak posameznik, ki zbere zadostno število računov za podelitev posamezne nagrade, prejel osebno pri promotorki v izbranih Hipermarketih Mercator po Sloveniji. Prevzem bo možen vsako soboto od 9:00 do 20:00, v času trajanja aktivnosti. Za prevzem nagrade mora posameznik predložiti račune z dokazilom o nakupu, ki jih bo promotorka označila z žigom.

Prodajna mesta za prevzem nagrad:

* Hipermarket Mercator Šiška Ljubljana
* Hipermarket Mercator Koper
* Hipermarket Mercator Kranj Primskovo
* Hipermarket Mercator Tabor, Maribor
* Hipermarket Mercator Novo mesto
* Hipermarket Mercator Nova Gorica
* Hipermarket Mercator Brežice
* Hipermarket Mercator Celje
* Hipermarket Mercator Murska Sobota

Daril ni možno zamenjati ali izplačati v gotovini. Skladno s 3. odstavkom 108. člena ZDoh-2, se dohodnina ne odvede od daril, ki ne presegajo 42 EUR. Pri darilih nad vrednostjo 42 EUR bo Organizator obračunal in plačal akontacijo dohodnine po stopnji 25% v skladu s 131. členom ZDoh-2.

**8. Pravila Programa zvestobe**

Organizator Programa zvestobe si pridružuje pravico, da ne podeli nagrade, če:

* se pojavi utemeljen dvom v istovetnost podatkov sodelujočega;
* se pojavi utemeljen dvom o istovetnosti računov z dokazili o nakupu;
* se ugotovi, da je uporabnik v Programu zvestobe sodeloval v nasprotju s pravili in pogoji programa zvestobe.

Organizator si pridržuje pravico do spremembe pravil. O vseh spremembah in novostih Programa zvestobe bo Organizator sodelujoče obveščal z objavami na spletni strani [www.nestle.si](http://www.nestle.si) in na Facebook profilu Nescafé Dolce Gusto Slovenija: https://www.facebook.com/DolceGustoSlovenija/. Za dodatne informacije lahko posameznik piše tudi na elektronski naslov info@si.nestle.com ali pokliče na brezplačno info številko 080 45 05.

Organizator ne prevzema nobene in nikakršne odgovornosti za kakršnokoli škodo, ki bi nastala kot posledica prevzema in koriščenja darila, s čimer se sodelujoči s pristopom k temu Programu zvestobe izrecno strinjajo. Organizator ne sodeluje v sporih glede lastništva prejetih daril. Organizator Programa zvestobe ne prevzema nobenih drugih stroškov razen tistih, ki so opredeljeni v pravilih Programa zvestobe. Organizator ne odgovarja za spremembe, ki nastanejo zaradi višje sile ali tretjih oseb.

Za tolmačenje teh pravil je pristojen izključno Organizator Programa zvestobe.

**9. Reševanje sporov**

V primeru kakršnegakoli spora, ki izhaja iz Programa zvestobe, si bodo stranke prizadevale sporazumno rešiti spor. V primeru, da ne bodo dosegle dogovora, bo za spor pristojno sodišče v Ljubljani.

Ta pravila začnejo veljati 1. 10. 2017.

V Ljubljani, dne 15. 9. 2017.

Organizator: NESTLE ADRIATIC TRGOVINA d.o.o.